- Hindi News
- National
- स्कूल का फरमान छात्र ने दाढ़ी नहीं कटवाई तो परीक्षा में नहीं बैठने देंगे
स्कूल का फरमान- छात्र ने दाढ़ी नहीं कटवाई तो परीक्षा में नहीं बैठने देंगे
रेलवे कॉलोनी स्थित हायर सेकंडरी स्कूल में पढ़ने वाले छात्र तौसीफ को बढ़ी हुई दाढ़ी न कटवाने की स्थिति में स्कूल प्रबंधन ने परीक्षा में न बैठाने की चेतावनी दी थी। परिजनों को जानकारी लगी तो वह स्कूल पहुंचे। बातचीत हुई। लेकिन जब मामला बढ़ा तो शिकायत गोविंदपुरा एसडीएम मुकुल गुप्ता तक पहुंची। एसडीएम की फटकार के बाद स्कूल प्राचार्य ने कार्रवाई के डर से छात्र को स्कूल में वापस ले लिया है। छोला रोड स्थित रेलवे कॉलोनी में वेस्ट सेंट्रल रेलवे एम्प्लाइज सोशल वेलफेयर सेंटर हायर सेकंडरी स्कूल संचालित करती है। एक माह पहले कक्षा का छात्र तौसिफ पिता भैया मियां निवासी फूटा मकबरा को स्कूल के हेडमास्टर आरके समेले ने इसलिए भगा दिया, क्योंकि उसने दाढ़ी रखी हुई थी। दाढ़ी कटवाने का दबाव बनाने पर छात्र पिता को लेकर स्कूल पहुंचा। प्राचार्य बीपी शुक्ला से मन्नतें करने के बाद छात्र को स्कूल में बिठाने से इंकार कर दिया।
tgl_Latn sot_Latn hin_Deva hin_Deva hin_Deva